HAAPSALU LINNAVOLIKOGU
VIIENDA KOOSSEISU

MÄÄRUS

Haapsalu,								17. veebruar 2006 nr 05

Haridusasutuste personali ametinimetuste
jaotumine põhigruppide vahel ja töötasustamise
alused

Määrus kehtestatakse põhikooli- ja gümnaasiumiseaduse § 45 lg 2, kohaliku omavalitsuse korralduse seaduse § 22 lg 1 p 37, Haapsalu põhimääruse § 12 lg 1 p 43 alusel.

§ 1. Reguleerimisala

Määrusega kehtestatakse haridusasutuste personali (s.h munitsipaalüldhariduskoolide pedagoogid, direktorid ja nende asetäitjad õppe- ja kasvatusalal) töötasustamise alused, palgaastmed ja palgamäärad.

§ 2. Haridusasutuste personali ametinimetuste jaotumine põhigruppide vahel

Põhigrupp		Ametinimetus	Palgaaste	
VI	Abipersonal	koristaja, maja- ja riidehoidja, valvur, kütja, abitööline, pesupesija, pesulaohoidja, remonditööline, aednik, auto- ja bussijuht	1-5	
	Kantseleitöötajad ja oskustöölised	sekretär, kassapidaja, majandusjuhataja, söökla juhataja, kokk, kohviku juhataja, laborant, kasvataja abi, lasteaia õpetaja abi, isiklik abistaja	2-7	
V	Spetsialistid	meditsiiniõde, juhiabi, raamatukoguhoidja, muusikariistade häälestaja, raamatupidaja, nõustaja, toimetulekuklassi abiõpetaja, internaadi kasvataja, klaverisaatja, abiõpetaja, infotehnoloogia hooldemeister, õppemeister, õppetöökoja juhataja, kvalifikatsioonita õpetaja	4-9	
	Keskeriharidusega pedagoogika-spetsialistid	laulukoori juhendaja, lasteaia ja huvikooli õpetaja, treener, ringijuht, kasvataja, huvijuht, noorsootöötaja	6-11	
IV	Kõrgharidusega pedagoogika-spetsialistid	laulukoori juhendaja, lasteaia ja huvikooli õpetaja, treener, ringijuht, kasvataja, huvijuht, noorsootöötaja	8-14	
		huvikooli ja lasteaia direktori/juhataja asetäitja õppe- ja kasvatusalal, õhtuse- või kaugõppe-osakonna juhataja, arendusjuht	9-16	
		üldhariduskooli õpetaja, logopeed	11-17	
III	Juhtide asetäitjad	üldhariduskooli direktori/juhataja asetäitja õppe- ja kasvatusalal, üldhariduskooli direktori/juhataja asetäitja majandusalal	12-20	
	Juhid	direktor/juhataja	12-22	

§ 3. Pedagoogilise personali palgaastmete täpsustamine ning vahetu õppe- ja kasvatustöö

(1)	 Haridusasutuse pedagoogidele (õpetaja, treener, ringijuht, kasvataja, huvijuht), kellel on atesteerimisel omistatud vastav ametijärk, rakendatakse diferentseeritud palgaastmeid, kusjuures:
1)	noorempedagoogi palgaaste on 1 astme võrra väiksem pedagoogi palgaastmest;
2)	vanempedagoogi palgaaste on vähemalt 1 astme võrra suurem kui pedagoogi palgaaste;
3)	pedagoog-metoodiku palgaaste on vähemalt 2 astme võrra suurem kui pedagoogi palgaaste;
4)	keskeriharidusega pedagoogi palgaastme ja kõrgharidusega pedagoogi palgaastme vahe on kaks astet.

(2)	Õpetajana töötava isiku, kelle kvalifikatsioon ei vasta pedagoogide kvalifikatsiooninõuetele, palgaaste keskhariduse ja keskerihariduse puhul on 4 ning kõrghariduse puhul 6. Haridusasutuse juht võib vabade palgavahendite olemasolul nimetatud isikute palgamäära suurendada kuni 3 palgaastme võrra.

(3)	Haridusasutuse personalile määrab palgaastmed ja neile vastavad palgamäärad lähtudes käesolevast määrusest ja haridusasutusele kinnitatud aastaeelarves töötasudeks ettenähtud summadest haridusasutuse juht käskkirjaga.

(4)	Üldhariduskooli direktori palgaaste on lähtudes õpilaste arvust koolis vähemalt järgmine:
1)	alla 120 õpilasega	16
2)	121-300 õpilasega	18
3)	301-600 õpilasega	19
4)	601-800 õpilasega	20
5)	üle 800 õpilasega	21

(5)	Üldhariduskooli direktori asetäitjate õppe- ja kasvatusalal, huvikoolide direktorite ja lasteaedade juhatajate palgaaste võib olla maksimaalselt 4 astet madalam käesoleva paragrahvi lõikes 4 esitatud vastavate üldhariduskoolide direktorite palgaastmetest.

(6)	Huvikoolide ja lasteaedade juhtide asetäitjatele või osakonnajuhatajatele määratav palgaaste on 5 kuni 7 astet madalam käesoleva paragrahvi lõikes 4 esitatud vastavate üldhariduskoolide direktorite palgaastmetest.

(7)	Direktorite ja juhatajate ning nende asetäitjate õppe- ja kasvatusalal palgaastme määramiseks fikseeritakse haridusasutuse laste arv 15. septembri seisuga. Laste arvu suurenemisel või vähenemisel toimub palgaastme muudatus järgmise kalendriaasta 01. jaanuarist.

(8)	Haridusasutuse juht võib õpetaja kvalifikatsiooni säilitamiseks tegeleda vahetu õppetööga andes kuni kümme tundi nädalas. Tundide andmine arvatakse juhi ametikoha nädala tööaja hulka ja eraldi tasustamisele see ei kuulu.

(9)	Haridusasutuse juhi palgaastme ja sellele vastava palgamäära ning lisatasu kinnitab käesolevat määrust aluseks võttes Haapsalu linnapea oma käskkirjaga.

(10)	Tunnipalga arvutamisel lähtutakse kuu keskmisest töötundide arvust:
1)	40-tunnise nädala üldtööaja puhul	168,6
2)	35-tunnise nädala üldtööaja puhul	147,7
3)	32-tunnise nädala üldtööaja puhul	134,9
4)	30-tunnise nädala üldtööaja puhul	126,5

(11)	Tunnipalga alusel tasustatakse pedagooge asendustundide andmisel.

§ 4. Lisatasud, ühekordsed toetused, preemiad ja nende määramine

(1)	Üldhariduskooli õpetajale makstakse klassijuhataja ülesannete täitmise eest sõltuvalt klassidest lisatasu järgmiselt:
1)	1. kuni 9. klassini	1000 kuni 1500 krooni kuus
2)	10. kuni 12. klassini	500 kuni 1000 krooni kuus

(2)	Haridusasutuse juhil on õigus määrata personalile aastaeelarves töötasudeks ettenähtud summa piires lisatasusid täiendavate tööülesannete täitmise ja nõutavast tulemuslikuma töö eest vastavuses kollektiivlepingus või haridusasutuses kehtestatud lisatasude maksmise korraga.

(3)	Nõutavast tulemuslikuma töö ja täiendavate tööülesannete täitmise eest kokku on töötajale lisatasu maksmise määraks kuus kuni 50% tema ametikoha palgaastmele vastavast kuupalgamäärast.

(4)	Personali tunnustamiseks on haridusasutuse juhil õigus haridusasutuse poolt välja töötatud ja haridusasutuse hoolekogu poolt heaks kiidetud personali tunnustamise korra alusel määrata personalile aastaeelarves töötasudeks ettenähtud summa piires ka ühekordseid toetusi ja preemiaid.

(5)	Haridusasutuse juhile makstakse igakuiselt püsivat lisatasu pedagoogilise staaži eest järgmiselt:
1)	kui juhil on pedagoogilist staaži 5-10 aastat, makstakse lisatasu 5% § 3 lõigetes 4 või 5 nimetatud vastavate juhtide palgaastmestiku minimaalse palgaastmega määratud kuupalgamäärast (ümardatuna täiskroonideks);
2)	kui juhil on pedagoogilist staaži 10-15 aastat, makstakse lisatasu 10% § 3 lõigetes 4 või 5 nimetatud vastavate juhtide palgaastmestiku minimaalse palgaastmega määratud kuupalgamäärast (ümardatuna täiskroonideks);
3)	kui juhil on pedagoogilist staaži üle 15 aasta, makstakse lisatasu 15% § 3 lõigetes 4 või 5 nimetatud vastavate juhtide palgaastmestiku minimaalse palgaastmega määratud kuupalgamäärast (ümardatuna täiskroonideks).

(6)	Haridusasutuse juhtide tunnustamiseks on linnapeal õigus haridus- ja kultuuriosakonna ettepanekul oma käskkirjaga määrata ühekordseid toetusi ja preemiaid.

(7)	Haridusasutuse juhile makstakse puhkusetoetust § 3 lõigetes 4 või 5 nimetatud vastavate juhtide palgaastmestiku minimaalse palgaastmega määratud kuupalgamäära ühekordses määras, millele lisandub § 4 lõike 5 alusel kinnitatud vastav lisatasu.

(8)	Haridusasutuse juhi lahkumisel ametist makstakse talle lahkumishüvitist § 3 punktis 4 nimetatud vastava kooliastme minimaalse palgaastmega määratud kuupalga:
1)	ühekordne määr, kui direktor on ametis olnud kuni viis aastat;
2)	kahekordne määr, kui direktor on ametis olnud kuus kuni kümme aastat;
3)	kolmekordne määr, kui direktor on ametis olnud üle kümne aastat.

§ 5. Tarifitseerimisnimekiri

(1)	Haridusasutuse juht vormistab õppeaasta ja kalendriaasta alguses tarifitseerimisnimekirja, mille koostamise aluseks on õppekava, käesolev määrus ning haridusasutuse aastaeelarves töötasuks määratud summa.

(2)	Käesoleva paragrahvi lõike 1 alusel koostatud tarifitseerimisnimekirja esitab haridusasutuse juht elektroonilisel kujul (e-maili teel) Haapsalu Linnavalitsuse haridus- ja kultuuriosakonnale ühe kuu jooksul pärast aastaeelarve kinnitamist ning uue õppeaasta kohta 20. septembriks.

§ 6. Palgafondi kujunemine

Haridusasutuse palgafondi kujunemisel võetakse aluseks haridusasutuse tüüpkoosseis, kollektiivleping, käesolev määrus, laste arv haridusasutuses ning Vabariigi Valitsuse määrusega valla- ja linnaeelarvete toetusfondi hariduskuludeks eraldatud vahendid.

§ 7. Haapsalu linna haridusasutuste personali palgaastmed ja palgamäärad 

Määrusega kinnitatakse linna haridusasutuste personali palgaastmestikud ja palgamäärad 2006. a vastavalt lisale 1.

§ 8. Rakendussätted

(1)	Töötasustamise aluseid, samuti volikogu poolt määrusega kinnitatud personali palgaastmeid ja palgamäärasid, muudetakse kooskõlas linnaeelarve võimalustega linnavalitsuse ettepanekul linnavolikogu poolt.

(2)	Tunnistada kehtetuks Haapsalu Linnavolikogu 04.03.2005 määrus nr 60 “Munitsipaalüldhariduskooli pedagoogide töötasustamise aluste ning palgamäärade kinnitamine”.

(3)	Määrus jõustub 24.02.2006. a.

(4)	Määruses kehtestatud aluseid rakendatakse tagasiulatuvalt alates 01.01.2006. a.

Arder Väli
Volikogu esimees

Haapsalu Linnavolikogu 17.02.2006
Määruse nr 05
„Haridusasutuste personali ametinimetuste 
jaotumine põhigruppide vahel ja 
töötasustamise alused”
	LISA 1

HAAPSALU LINNA haridusasutuste personali
PALGAASTMED JA PALGAMÄÄRAD

Palga aste	
Palgamäär	
Abiteenistujad	
Noorem-ametnikud	
Vanem-ametnikud	Osakonna-juhatajad, nõunikud	Aselinnapea
linnasekretär	
Linnapea	
1	3050	X						
2	3300	X						
3	3550	X						
4	3800	X	X					
5	4100	X	X					
6	4400	X	X					
7	4750	X	X					
8	5100		X	X				
9	5500		X	X				
10	5900		X	X				
11	6350		X	X				
12	6850			X	X			
13	7350			X	X			
14	7900			X	X			
15	8500			X	X			
16	9150			X	X			
17	9850			X	X			
18	10600				X			
19	11400				X			
20	12250				X	X		
21	13150				X	X		
22	14150				X	X		
23	15200					X		
24	16350					X	X	
25	17600					X	X	
26	18900					X	X	
27	20300					X	X	
28	21800						X	
29	23450						X	
30	25100						X	

Arder Väli
Volikogu esimees